VENDIM
Nr.557, datë 31.7.2019
PËR DISA SHTESA NË VENDIMIN NR.651, DATË 10.11.2017, TË KËSHILLIT TË MINISTRAVE, “PËR DISPOZITAT ZBATUESE TË LIGJIT NR.102/2014, “KODI DOGANOR I REPUBLIKËS SË SHQIPËRISË””

Në  mbështetje  të  nenit  100  të  Kushtetutës  dhe të  neneve  9,  10,  18,  19,  24,  26,  29,  35,  39  deri  42, 47, 51, 58, 62, 64, 71, 83, 94, 98, 100, 108, 115, 118, 119,  pika  7,  123,  129,  133,  141,  145,  148,  149  deri 152, 153, pikat 1, 2 e 3, 154, 160 deri 169, 174 deri 177,  181,  184,  188,  190,  193,  196,  200,  202,  206, 209, 212, 216, 226, 238, 240, 245, 248, 284, 286, 287 dhe 288, të  ligjit nr.102/2014, “Kodi Doganor i Republikës së  Shqipërisë”,  të  ndryshuar, me propozimin  e ministrit  të  Financave  dhe  Ekonomisë,  Këshilli  i Ministrave

VENDOSI:

Në vendimin nr.651, datë 10.11.2017, të Këshillit të Ministrave, bëhen shtesat, si më poshtë vijon:

1. Në titullin I, kreu 1, pas pikës 66, të nenit 1, shtohet pika 67, me këtë përmbajtje:

 “67. “Zonë e lirë doganore”, është një pjesë e territorit doganor të Republikës së Shqipërisë që i nënshtrohet legjislacionit doganor, në të cilën lejohet të kryhet çdo aktivitet industrial, tregtar ose shërbimi.”.

2. Në titullin VII, pas seksionit 2, të kreut 3, shtohen seksionet 3 dhe 4, me këtë përmbajtje:
“Seksioni 3

Zonat e lira doganore

Neni 648-1

Kushtet e përgjithshme të funksionimit

(Nenet 28, 84, 192, pika 1 dhe 216, të Kodit)

1. Në përputhje me dispozitat e këtij seksioni, dispozitat lidhur me regjimin e magazinimit doganor, të referuara në këtë vendim, zbatohen edhe për qëllime të këtij seksioni.

2. Çdo person juridik, i vendosur në Republikën e Shqipërisë, mund të aplikojë për veprimtari në një zonë të lirë doganore, me kusht që të përmbushë kushtet si dhe detyrimet e përcaktuara në këtë vendim dhe në legjislacionin në fuqi.
3. Autorizimi për veprimtari në zonë të lirë doganore miratohet pas plotësimit të kushteve dhe kritereve të mëposhtme:
a) Përdorimi nga aplikuesi i sistemeve kompjuterike të përpunimit të të dhënave për paraqitjen e deklarimeve dhe njoftimeve doganore elektronike, në sistemin informatik të doganës apo në sisteme specifike të krijuara për këtë qëllim, duke zbatuar dispozitat përkatëse lidhur me këto teknika apo sisteme; 
b) Përdorimi i sistemeve të monitorimit me videokamera dhe i ndriçimit. Aplikuesi, për qëllime mbikëqyrjeje dhe kontrolli nga autoritetet doganore është i detyruar që më shpenzimet e tij të bëjë ndriçimin e ambienteve dhe rrethimit, si dhe instalimin, vendosjen, mirëmbajtjen, furnizimin me energji të pandërprerë etj., të sistemeve mbikëqyrëse me videokamera dhe të sigurojë transmetimin on-line dhe ruajtjen e pacenuar të imazheve të regjistruara nga sistemet mbikëqyrëse me videokamera. Sistemi i ndriçimit dhe i videokamerave duhet të mundësojë kontrollin e perimetrit të jashtëm të zonës së lirë doganore, si dhe ambientet e brendshme të tyre. Aplikuesi siguron të gjitha pajisjet e nevojshme për autoritetet doganore, shikueshmërinë on-line të imazheve dhe ruajtjen e imazheve për një periudhë të paktën prej 3 (tre) muajsh. Në rast se ka filluar procedura hetimore/gjyqësore, këto imazhe ruhen deri në përfundim të procesit hetimor dhe/ose gjyqësor. Drejtoria e Përgjithshme e Doganave përcakton vendet dhe këndet e pozicionimit të kamerave në këto ambiente;
c) Vendosja në dispozicion të autoriteteve doganore të ambienteve të punës, të cilat duhet të plotësojnë standardet e përcaktuara nga Drejtoria e Përgjithshme e Doganave;
ç) Rrethimi i zonës së lirë doganore, së paku me gardh metalik të qëndrueshëm me bazament solid, në një lartësi jo më pak se 2 (dy) metra;

d) Shoqëria (aplikuesi), administratori, anëtarët e bordit apo këshillit drejtues dhe punonjësi përgjegjës në shoqërinë aplikuese për çështjet doganore, nuk kanë detyrime doganore të papaguara dhe nuk kanë kryer shkelje penale në fushën doganore dhe të akcizës për një periudhë 5 (pesë)-vjeçare nga data e aplikimit.

4. Pas miratimit, mbajtësi i autorizimit për veprimtari në zonë të lirë doganore, duhet të përmbushë në vazhdimësi kushtet dhe kriteret e përcaktuara, pa cenuar detyrimet dhe rregullat për lindjen e një borxhi doganor. 
5. Mbajtësi i autorizimit për veprimtari në zonë të lirë doganore duhet të përmbushë të gjitha kushtet dhe rregullat e përcaktuara në autorizim në lidhje me kontrollin doganor, çlirimin e mallrave, regjistrat e magazinimit të mallrave dhe dispozita të tjera relevante. Në rast se nuk përmbushen të gjitha këto kushte, kjo gjë sjell shfuqizimin apo anulimin e autorizimit dhe për të gjitha mallrat e ruajtura në këtë zonë duhet t’u caktohet menjëherë një destinacion doganor. Në rast se mbajtësi i autorizimit nuk i jep destinacion doganor mallrave, zyra doganore mbikëqyrëse vijon me masat e përcaktuara në kreun IV, të titullit V, të Kodit Doganor.

6. Mbajtësi i autorizimit për veprimtari në zonë të lirë doganore duhet të informojë Drejtorinë e Përgjithshme të Doganave, për të gjithë faktorët e dalë pas miratimit, të cilët mund të ndikojnë në vazhdimësinë apo përmbajtjen e tij.
7. Mbajtësi i autorizimit, për veprimtari në zonë të lirë doganore, duhet të plotësojë të gjitha kushtet e punës për autoritetet doganore, pa asnjë shpenzim nga këto të fundit. 

Neni 648-2

Aplikimi për veprimtari në zonë të lirë doganore
(Pika 1, e nenit 27, të Kodit)

1. Aplikimi për veprimtari në zonë të lirë doganore paraqitet pranë Drejtorisë së Përgjithshme të Doganave.   

2. Aplikimi bëhet me shkrim, sipas aneksit 14, të shtojcës A, që i bashkëlidhet këtij vendimi dhe është pjesë përbërëse e tij.

3. Aplikimi duhet të shoqërohet me dokumentet e mëposhtme (në formë shkresore dhe elektronike CD, së bashku me materiale fotografike ose filmike): 

a) Gjendjen financiare të shoqërisë tregtare dhe statusin e saj, i cili duhet të jetë aktiv;

b) Aktin e disponimit për ambientin/godinën që do të përdoret për këtë qëllim;

c) Vërtetimin, që nuk është dënuar penalisht për vepra penale që lidhen me aktivitetin ekonomik të aplikuesit, ndonjë nga personat e mëposhtëm:

i) Aplikuesi;

ii) Administratori;

iii) Anëtarët e bordit apo këshillit drejtues; 

iv) Punonjësi përgjegjës në shoqërinë aplikuese për çështjet doganore.
ç) Planin e organizimit të punës dhe listën e personelit kyç që do të operojë në zonën e lirë doganore dhe që do të ndjekë zbatimin e këtij plani. Listës duhet t’i bashkëlidhet kopje e letërnjoftimeve të personelit;

d) Detyrimin për të siguruar mundësinë për mbyllje me dryn ose plumbosje nga autoritetet doganoretë ambienteve, godinave, instalimeve etj;

dh) Kushtet e ruajtjes dhe të sigurisë së mallrave në këto mjedise, mundësinë e mbikëqyrjes nga autoriteti doganor dhe zyra/ambienti që i ofrohet këtij të fundit;

e) Prezantimin e sistemit dhe të aparaturave matëse, që mundësojnë verifikimin fizik të sasisë gjendje, në çdo moment që do të kërkohet nga autoritetet doganore, si edhe ndarjen e mallrave sipas statusit të tyre;

ë) Listën e mjeteve që disponon operatori për plotësimin e nevojave të ushtrimit të aktivitetit dhe që lidhen me trajtimet, përpunimet, matjet, transportin, kontrollin, ruajtjen dhe sigurinë;

f) Lejen, licencën, aktin e kolaudimit apo të kalibrimit, lejen mjedisore dhe dokumente të tjera që vërtetojnë plotësimin e kushtëzimeve të përcaktuara në këtë vendim dhe në legjislacionin në fuqi që rregullon fusha të veçanta e që mbulojnë aktivitetin e kërkuar.

4. Aplikimi duhet t’i referohet dokumenteve shoqëruese, të cilat duhet të jenë origjinale apo kopje të noterizuara të origjinalit, si prova mbështetëse apo dokumente që kanë lidhje me hollësitë e dhëna në aplikim, paraqitja e të cilave nevojitet për vlerësimin e aplikimit dhe të plotësimit të kushteve e të kritereve. 

5. Aplikimi mund të shoqërohet nga dokumente shtesë, në të cilat jepet informacion provues mbi plotësimin e kushteve dhe të kërkesave të përcaktuara në këtë vendim. Të gjitha këto dokumente, prova apo fletë shtesë konsiderohen pjesë përbërëse të aplikimit që ato shoqërojnë. Në aplikim shënohet edhe numri i anekseve.

Neni 648-3

Procedurat përpara miratimit të autorizimit për veprimtari në zonë të lirë doganore

(Neni 27, pika 1, dhe 217, të Kodit)

1. Me marrjen e aplikimit, strukturat në DPD, në bashkëpunim me degën doganore mbikëqyrëse, verifikojnë informacionin e paraqitur. Kur konstatohet se aplikimi nuk përmban të gjitha të dhënat/dokumentet/informacionet e kërkuara, brenda 15 (pesëmbëdhjetë) ditëve nga data e marrjes së aplikimit i kërkohet aplikuesit (operatorit ekonomik) të plotësojë të dhënat/dokumentet/informacionet e duhura, duke i dhënë edhe arsyet e kësaj kërkese. Personi i interesuar duhet të plotësojë informacionin brenda 10 (dhjetë) ditëve nga data e marrjes së kësaj kërkese, në të kundërt aplikimi konsiderohet i refuzuar dhe personi i interesuar mund të aplikojë si për herë të parë.   

2. Dega doganore mbikëqyrëse, brenda 15 (pesëmbëdhjetë) ditëve nga data e konstatimit se plotësohen të gjitha kushtet dhe dokumentacioni/ informacionet e sipërpërmendura, procedon me:

a) verifikimin nëse dokumentacioni i paraqitur përputhet me gjendjen reale si dhe me këqyrjen në vend të vendndodhjes/ambienteve për të cilat kërkohet zona e lirë;

b) kushtet e ruajtjes së sigurisë së mallrave në këto ambiente, numrin e dyerve dhe mundësinë e mbylljes me dryn, plumbosjes, mbylljen e dritareve etj.;

c) mundësinë e monitorimit, të mbikëqyrjes, të kontrollit, të ndarjes, të inventarizimit të mallrave etj., nga autoritetet doganore;

ç) verifikimin e vërtetësisë (kur gjykohet e arsyeshme) të të gjithë dokumentacionit të paraqitur nga aplikuesi.

3. Kur konstatohen mosvërtetësi të dokumentacionit të paraqitur, aplikimi refuzohet dhe strukturat doganore duhet të ndërmarrin të gjithë hapat e përcaktuar në legjislacionin në fuqi, përfshirë këtu edhe kallëzimin penal, kur është rasti.

4. Kur konstatohen parregullsi, i kërkohet aplikuesit që të plotësojë apo të rregullojë situatën duke marrë masat e duhura brenda një periudhe kohore prej 15 (pesëmbëdhjetë) ditësh. Në varësi të rrethanave dhe të specifikave të ambientit për qëllime mbikëqyrjeje dhe kontrolli, mund të kërkohet dokumentacion shtesë apo të vendosen kushte të tjera përtej atyre të përcaktuara në këtë vendim.

5. Brenda 10 (dhjetë) ditëve nga përfundimi i procesit të verifikimit apo nga rregullimi i situatës, dega doganore mbikëqyrëse përcjell në DPD një relacion, ku sqarohet në mënyrë të detajuar e gjithë procedura e ndjekur deri në këtë moment, si edhe përfundimi i verifikimeve të kryera.

Neni 648-4

Miratimi i autorizimit për veprimtari në zonë të lirë doganore
(Neni 217 i Kodit)

1. Kur DPD-ja konstaton se aplikimi është i rregullt dhe në përputhje me kushtet dhe kërkesat e këtij vendimi dhe me legjislacionin doganor në fuqi, si edhe konkludohet mbi mundësinë për mbikëqyrje e kontroll, miraton autorizimin për veprimtari në zonë të lirë doganore, sipas aneksit 15, të shtojcës A, që i bashkëlidhet këtij vendimi dhe është pjesë përbërëse e tij.

2. Drejtoria e Përgjithshme e Doganave, në përputhje me përcaktimet e nenit 648-11, kryen aktivizimin në sistemin kompjuterik të fillimit të regjimit të zonës së lirë doganore.

Neni 648-5

Përgjegjësitë e mbajtësit të autorizimit për veprimtari në zonë të lirë doganore
(Nenet 28 dhe 217, të Kodit)

Mbajtësi i autorizimit për veprimtari në zonë të lirë doganore ka përgjegjësi:

a) për mallrat e magazinuara në ambientet e autorizuara; 

b) për të siguruar që mallrat nën regjimin e zonë së lirë doganor të mos nxirren/të dalin nga mbikëqyrja doganore;

c) për të përmbushur detyrimet që rrjedhin nga magazinimi i mallrave të mbuluara nga regjimi i zonës së lirë doganore;
ç) për të marrë aprovimin paraprak nga DPD-ja për çdo ndryshim strukturor në ambientet e autorizuara;
d) për të marrë masat për sigurinë e mjediseve të zonës së lirë doganore;

dh) për të siguruar që hyrja/dalja në dhe nga zona e lirë doganore të jetë e sigurt;

e) për zbatimin korrekt të legjislacionit shqiptar në fuqi e në veçanti të legjislacionit doganor lidhur me regjimin e zonës së lirë doganore dhe/ose regjime apo procedura të tjera të nevojshme sipas rastit, si dhe për të zbatuar rregullat e kushtet e tjera të vendosura prej autoriteteve doganore për qëllime mbikëqyrjeje dhe kontrolli;

ë) për të mirëmbajtur dhe përditësuar të dhënat e inventarit dhe vënien e tyre në dispozicion të autoriteteve doganore sa herë që kërkohen për qëllime mbikëqyrjeje dhe kontrolli;

f) për të informuar zyrtarisht me shkrim dhe pa vonesë zyrën doganore mbikëqyrëse, nëse  konstaton mospërputhje mes stokut faktik në zonën e lirë doganore dhe stokut sipas sistemit elektronik doganor.

Neni 648-6

Pezullimi i autorizimit për veprimtari në zonë të lirë doganore

(Nenet 28 dhe 217, të Kodit)

1. Autorizimi për veprimtari në zonë të lirë doganore pezullohet nga DPD-ja kur:

a) nga autoritetet doganore konstatohen mospërputhje me përcaktimet e neneve 648-1 deri 648-3; 

b) autoriteti doganor ka arsye të mjaftueshme të besojë që një veprim, i cili mund të shkaktojë procedim penal lidhur me shkelje të legjislacionit doganor, akcizës apo atë tatimor, është kryer nga mbajtësi i autorizimit, anëtarët e bordit apo këshillit drejtues, aksionerët e shoqërisë në rast se operatori ekonomik aplikues është një shoqëri aksionare apo personi përgjegjës në shoqërinë aplikuese për çështjet doganore.

2.Para marrjes së vendimit, DPD-ja ia komunikon konstatimet mbajtësit të autorizimit për zonë të lirë doganore. Mbajtësi i autorizimit, për zonë të lirë doganore, ka të drejtë të korrigjojë situatën dhe/ose të shprehë qëndrimin e tij brenda 30 (tridhjetë) ditëve nga data e komunikimit.

3.Nëse mbajtësi i autorizimit nuk e rregullon situatën e përmendur në shkronjën “a”, të pikës 1, të këtij neni, brenda 30 (tridhjetë) ditëve, DPD-ja njofton mbajtësin e autorizimit për zonën e lirë doganore mbi pezullimin për një periudhë kohore prej 30 (tridhjetë) ditësh, duke i mundësuar atij marrjen e  masave të kërkuara për të rregulluar situatën.

4.Në rastet e referuara në shkronjën “b”, të pikës 1, të këtij neni, DPD-ja pezullon autorizimin deri në fund të procedimit në gjykatë. DPD-ja njofton mbajtësin e autorizimit për këtë qëllim.

5. Kur mbajtësi i autorizimit për veprimtari në zonë të lirë doganore nuk është në gjendje të rregullojë situatën brenda 30 (tridhjetë) ditëve, por mund të japë prova që kushtet mund të përmbushen nëse shtyhet periudha e pezullimit, DPD-ja pezullon autorizimin për një periudhë tjetër prej 30 (tridhjetë) ditësh kalendarike. Për këtë qëllim njoftohet mbajtësi i autorizimit.

6.Gjatë periudhës së pezullimit të autorizimit për veprimtari në zonë të lirë doganore, ambientet, godinat, si dhe instalimet respektive mbyllen me dryn/plumbosje nga zyra doganore mbikëqyrëse. Vetëm nën mbikëqyrjen e zyrës doganore mbikëqyrëse këto ambiente mund të hapen dhe mbajtësi i autorizimit mund të kryejë vetëm veprime që kanë të bëjnë me mirëmbajtjen e pajisjeve apo mallrave si dhe t’u japë destinacion tjetër mallrave që janë në prag të skadencës.
Neni 648-7

Heqja e pezullimit të autorizimit për veprimtari në zonë të lirë doganore
(Nenet 28 dhe 217, të Kodit)
1. Kur mbajtësi i autorizimit për veprimtari në zonë të lirë doganore vlerësohet se ka marrë masat e nevojshme për të plotësuar kushtet dhe kriteret që duhet të përmbushen, DPD-ja heq pezullimin dhe informon mbajtësin e autorizimit. Pezullimi mund të hiqet përpara përfundimit të afatit kohor të përcaktuar në pikat 4 ose 6, të nenit 648-6.

2. Nëse mbajtësi i autorizimit për veprimtari në zonë të lirë doganore dështon të marrë masat e nevojshme brenda periudhës kohore të pezullimit të parashikuar në pikën 4 ose 6, të nenit 648-6, atëherë zbatohet neni 648-9.

Neni 648-8

Pezullimi me kërkesë i autorizimit për veprimtari në zonë të lirë doganore
(Neni 28 i Kodit)

1. Kur mbajtësi i një autorizimi për veprimtari në zonë të lirë doganore nuk është në gjendje të përmbushë përkohësisht ndonjë nga kushtet dhe kriteret e përcaktuara, ai mund të kërkojë pezullimin e tij. Në raste të tilla, mbajtësi i autorizimit njofton Drejtorinë e Përgjithshme të Doganave, duke specifikuar datën kur ai do të jetë në gjendje të përmbushë kushtet dhe kriteret përsëri. Ai, gjithashtu, njofton për masat e planifikuara dhe afatet kohore për përmbushjen e tyre. Edhe në këtë rast aplikohen masat e përcaktuara në nenin 648-6.
2. Nëse mbajtësi i një autorizimi për zonë të lirë doganore dështon të rregullojë situatën brenda periudhës kohore të përcaktuar në njoftimin e tij, DPD-ja mund të autorizojë një shtyrje të arsyeshme, me kusht që mbajtësi i autorizimit të ketë vepruar me vullnet të mirë. 

Neni 648-9

Shfuqizimi i autorizimit për veprimtari në zonë të lirë doganore
(Neni 217 i Kodit)

Me propozim të degës doganore mbikëqyrëse të zonës së lirë doganore, DPD-ja shfuqizon autorizimin për veprimtari në zonë të lirë doganore në rastet e mëposhtme:

a) Kur mbajtësi i autorizimit dështon të rregullojë situatën e referuar në pikën 4, të nenit 648-6 dhe në pikën 1, të nenit 648-8; 

b) Kur janë identifikuar në mënyrë të përsëritur raste kundërvajtjeje në plotësimin e kushteve për hyrje-daljen e mallrave dhe regjistrimin e tyre;
c) Kur janë kryer shkelje të rënda ose të përsëritura në lidhje me legjislacionin doganor, akcizën apo atë tatimor nga mbajtësi i autorizimit ose personat e tjerë të përcaktuar në shkronjën “b”, të pikës 1, të nenit 648-6, dhe kur ka shteruar e drejta e ankimimit;

ç) Falimentimi i mbajtësit të autorizimit sipas vendimit gjyqësor;

d) Me kërkesë të mbajtësit të autorizimit. 

Neni 648-10

Anulimi i autorizimit për veprimtari në zonë të lirë doganore
(Neni 217 i Kodit)

1. Me propozim të degës doganore mbikëqyrëse të zonës së lirë doganore, DPD-ja anulon një autorizim për veprimtari në zonë të lirë doganore, në qoftë se plotësohen të gjitha kushtet e mëposhtme:

a) Autorizimi është dhënë bazuar në informacion të rremë, të pasaktë ose të falsifikuar;

b) Personi, ndaj të cilit është dhënë vendimi, ishte në dijeni ose objektivisht duhej të ishte në dijeni që informacioni i dhënë ishte i rremë, i pasaktë ose i falsifikuar.

2. Anulimi i shtrin efektet që nga data e hyrjes në fuqi të vendimit fillestar, përveçse kur, në përputhje me legjislacionin doganor, në vendim specifikohet ndryshe.

Neni 648-11

Rakordime dhe kontrolle

(Neni 218, 219, 220, 221 dhe 222, të Kodit)

1. Pas miratimit të zonës së lirë doganore, DPD-ja miraton:

a) rregulloren për funksionimin e zonës së lirë doganore. Rregullorja përmban organizimin e zonës, sigurinë e ndërtesave dhe objekteve, sigurinë dhe kushtet e punës, lejet dhe dokumentet e hyrjes së personave në zonë, etj.;

b) regjistrat e paraqitur nga aplikuesi për veprimtari në zonë të lirë doganore. 

2. Gjatë ushtrimit të aktivitetit, mbajtësi i autorizimit është i detyruar të regjistrojë dhe të dokumentojë të gjitha hyrjet/daljet e mallrave në zonën e lirë doganore si dhe të paraqesë pranë autoriteteve doganore të zyrës mbikëqyrëse për çdo rast, sipas legjislacionit në fuqi, deklarimet të shoqëruara me dokumentet përkatëse.

3. Brenda datës 5 (pesë) dhjetor të çdo viti, mbajtësi i autorizimit për veprimtari në zonë të lirë doganore, dorëzon pranë autoriteteve doganore të zyrës mbikëqyrëse, raport për gjendjen e mallrave. 

4. Të gjitha veprimet për hyrjen/daljen e mjeteve dhe të mallrave në dhe nga zona e lirë doganore janë objekt i njoftimit dhe lejes përkatëse të autoriteteve doganore të zyrës mbikëqyrëse. 

Këto veprime mund të kryhen vetëm gjatë orarit të përcaktuar nga autoritetet doganore.

Seksioni 4

Krijimi i zonës së lirë doganore

Neni 648-12

Ministria përgjegjëse për financat i paraqet Këshillit të Ministrave propozimin për krijimin e zonës së lirë doganore, në përputhje me nenin 216, të ligjit nr.102/2014, “Kodi Doganor i Republikës së Shqipërisë”, të ndryshuar. 

Neni 648-13

Dokumentet tip që i bashkëlidhen propozimit për krijimin dhe shtrirjen territoriale të zonës së lirë doganore

Propozimit për krijimin dhe shtrirjen territoriale të zonës së lirë doganore i bashkëlidhet dokumentacioni që përbëhet nga:

a) Kërkesa e subjektit, e shoqëruar me informacion në lidhje me aktivitetin e shoqërisë. 
b) Planvendosja e territorit që propozohet për krijimin e zonës së lirë doganore, e hartuar nga ekspertë të licencuar, ku të jenë përcaktuar pikat e hyrjes dhe të daljes.
c) Në rastin kur zona e lirë doganore do të krijohet në pasurinë në pronësi të subjektit kërkues, nga ana e tij duhet të dorëzohet përshkrimi i pronës private, vendndodhja e saj, dokumenti i pronësisë, statusi juridik aktual i pasurisë i lëshuar nga Agjencia Shtetërore e Kadastrës, e shoqëruar me hartën treguese të pasurisë.

ç) Në rastin kur zona e lirë doganore do të krijohet në pasuri, jo në pronësi të subjektit kërkues, ky i fundit së bashku me dokumentacionin e përcaktuar në pikën 3, duhet të dorëzojë edhe aktmarrëveshjen paraprake, të lidhur ndërmjet subjektit dhe pronarit të pasurisë.

d) Mendimi i Drejtorisë së Përgjithshme të Doganave.”.
3. Në shtojcën A, pas aneksit 13, shtohen aneksi 14, “Aplikimi për zonë të lirë doganore”  dhe aneksi 15, “Autorizim për administrimin e një zone të lirë Doganore”, që i bashkëlidhen këtij vendimi dhe janë pjesë përbërëse të tij.

Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama
ANEKSI 14
APLIKIMI PËR ZONË TË LIRË DOGANORE

1. Aplikuesi, Numri i Identifikimit, Informacionet e kontaktit: 
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
2. Vendndodhja, objektet, harta e instalimeve që synohet të përdoren në zonën e lirë doganore: 
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
3. Autorizimi/et e dhëna për regjime të posaçme doganore: 
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
4. Procedurat për: 
a) futjen e mallrave: 

………………………………………………………………………………………….………………………………

………………………………………………………………………………………….………
b) vendosjen në qarkullim të lirë të mallrave të futura: 

………………………………………………………………………………………….………………………………

………………………………………………………………………………………….………
c) rieksportimin e mallrave të futura: 

………………………………………………………………………………………….………………………………

………………………………………………………………………………………….……… 

5. Përcaktimi i nevojës për përdorimin e zonës së lirë doganore:

………………………………………………………………………………………….………
………………………

………………………………………………………………………………………….………
6. Përshkrimi i regjistrave/inventarit të stokut të mbajtura ose që planifikohen dhe vendi ku ato mbahen ose do të mbahen: 
………………………………………………………………………………………….……………………………… 
………………………………………………………………………………………….………
7. Periudha mesatare e magazinimit: 
………………………………………………………………………………………….………
……………………… 
………………………………………………………………………………………….………
8. Lloji i mallrave: 
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
9. Zyra doganore mbikëqyrëse: 
………………………………………………………………………………………….………
……………………… 
10. Deklaratë noteriale e aplikuesit që nuk do të përdorë hyrje/daljetubacione apo instalime të tjera për hyrje/dalje mallrash apo njerëzish përveç atyre të miratuara:

………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
11. Lista e dokumenteve shoqëruese bashkëngjitur: 
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
………………………………………………………………………………………….……………………………… 
………………………………………………………………………………………….………
Data: …………………………………………………………. 

Emri, Mbiemri, Firma, Vula:
…………………………………………………….

SHËNIME SHPJEGUESE PËR ANEKSIN 14

(APLIKIMIN PËR TË PËRFITUAR AUTORIZIM PËR ZONË TË LIRË DOGANORE)
1. Shkruani emrin, adresën e plotë të aplikuesit dhe numrin e identifikimit. Aplikuesi është personi të cilit mundet t’i lëshohet autorizimi. Shkruani informacionin e duhur të kontaktit (personin e kontaktit, adresën e kontaktit, numrin e telefonit, numrin e faksit, adresën e-mail) 

2. Përcaktoni vendndodhjen, objektet, instalimet që synohen të përdoren në zonën e lirë doganore dhe parashikimin se si godina/ambienti/instalimet janë projektuar për të funksionuar.

3. Shkruani tipin, referencën dhe nëse zbatohet, datën e mbarimit të autorizim-it/eve përkatës për përdorimin e regjimeve të posaçme doganore.Në rastet kur sapo është aplikuar për autorizim, shkruani llojin e autorizimit për të cilin aplikohet dhe datën e aplikimit. 

Kodi 


Regjimi i Autorizuar 

1



Magazinë Doganore 

2



Përpunim aktiv 

3



Përpunim pasiv

4



Lejim i përkohshëm 

5



Përdorim i veçantë përfundimtar (end use) 

4. Përcaktoni në mënyrën e përshtatshme: 

a) regjimin normal për futjen e mallrave, 

b) regjimin normal për vendosjen në qarkullim të lirë të mallrave të futura, 

c) regjimin normal për rieksportimin e mallrave të futura. 

5. Përcaktoni në mënyrë të qartë nevojat për përdorimin e zonës së lirë doganore. 

6. Përshkruani qartë regjistrat e mbajtura ose që planifikohen të mbahen dhe vendi ku ato mbahen ose do të mbahen. Regjistrat duhet të përmbajnë të gjitha të dhënat e nevojshme që mundësojne mbikëqyrjen dhe kontrollin doganor. 

7. Përcaktoni qartë periudhën mesatare të magazinimit të mallrave. 

8. Përshkruani në mënyrën e përshtatshme dhe sipas kodeve tarifore: 

a) mallrat jo shqiptare, 

b) mallrat jo shqiptare me akcizë, 

c) mallrat shqiptare ekuivalente,

d) mallrat shqiptare ekuivalente me akcizë,

ç) mallrat shqiptare me akcizë apo jo. 

9. Vendosni emërtimin e zyrës doganore mbikëqyrëse. 

10. Deklarata noteriale duhet të japë qartë vullnetin e aplikuesit se nuk do të përdorë asnjë portë hyrje/dalje, tubacion apo instalime të tjera për hyrje/dalje mallrash apo njerëzish përveç atyre të miratuara për zonën e lirë doganore për të cilën po aplikohet.
11.Vendosni në mënyrë të qartë listën e të gjithë dokumentave të cilat shoqërojnë aplikimin.

Të dhënat jo-konfidenciale të aksesueshme për publikun e gjerë: 

Publikut të gjerë do ti jepet akses në të dhënat e mëposhtme (duke iu referuar formularit të aplikimit): 

- Numri i autorizimit të dhënë; 

- Kodi i zyrës doganore mbikëqyrëse;

	REPUBLIKA E SHQIPËRISË                                                              .ANEKSI 15


	1.Mbajtësi:
	 
	 
	AUTORIZIM PËR ADMINISTRIMIN E NJË

ZONE TË LIRË DOGANORE

	
	 
	Nr: _______________
	
	 

	
	 
	 
	
	
	 

	Numri identifikues:
	
	 
	 
	
	
	 

	 
	 
	 
	 
	
	 
	 

	2. Aplikimi: nr.______, datë ______
	 
	3. Zyra Mbikëqyrëse: 
	Dega e Doganës ______________

	4. Ambientet e Zonës së Lirë Doganore: 
	 
	 
	 
	 

	
	 
	
	
	 

	
	 
	 
	 
	 

	5. Orari i veprimeve: 


	 6. Data e hyrjes në fuqi:



	7. Operacione të zbatueshëm :
	 
	

	 
	
	
	 
	8. Porta e hyrjes: 

	në hyrje: 
	
	 
	
	
	 

	
	 
	 
	 
	 

	në dalje:
	
	9. Porta e daljes: 

	 
	
	 
	 
	
	
	 

	
	 
	
	 
	 

	10. Mallrat që mund të pranohen: 
	 
	 
	 
	11. Shkalla  humbje/firo: 

	
	
	

	 
	
	
	
	
	
	
	 

	 
	 
	 
	 
	 
	 
	
	 

	12. Mallra të tjerë:
	
	 
	 
	 
	 
	 

	 
	
	
	
	
	
	
	 

	 
	 
	 
	 
	 
	 
	 
	 

	13. Format e zakonshme të përpunimit:
	
	 

	 
	
	
	
	
	
	
	 

	 
	 
	 
	 
	 
	 
	 
	 

	14. Mënyra e dokumentimit të veprimeve operacionale:
	 
	 
	 

	
	 

	 
	 
	 
	 
	 
	 
	 
	 

	15. Përdorimi i regjimeve doganore ekonomike: 
	

	 
	
	
	
	
	
	
	 

	 
	
	
	
	
	
	
	 

	16. Dispozitat ligjore të detyrueshme për zbatim:
	

	
	
	 

	
	
	 

	17. Shënime:
	 
	 
	 
	 
	 
	

	
	

	
	 

	19. Autoriteti që miraton: DPD
	
	 
	18. Shtojca: 

 

 

 

	Vendi: 
	
	
	
	
	 
	

	Data: 
	 ___/___/___
	
	
	
	 
	

	
	
	 
	 
	 

	 
	
	 
	 
	 
	 
	 


